નોટબંધી બાદ કાળાનાણાં ધરાવતાં લોકોની ઉંઘ હરામ થઈ ગઈ છે ત્યારે કાળાનાણાં વ્હાઈટ કરવા માટે અનેક પેંતરાઓ બજારમાં ચાલી રહ્યા છે, ત્યારે કેટલાક લેભાગુ દલાલો કાળાનાણાં ધરાવતા લોકોના સંપર્કમાં આવી અને તેમના બ્લેકના વ્હાઈટ કરવા એક નવી મોડસ ઓપેરન્ડી શોધી કાઢી છે, આ દલાલો દ્વારા ‘પ્રધાનમંત્રી સહાય’ના નામે સાબરકાંઠાના ગ્રામ્ય વિસ્તારમાં સર્વે કરવામાંં આવી રહ્યો છે, અને જયાં જનધન એકાઉન્ટમાં બચતના નાણાં પણ ઠાલવી શકે એવા સક્ષમ વ્યક્તિઓને સંપર્ક કરીને રાત્રી દરમ્યાન મિટીંગો બોલાવાઈ રહી છે, અને જાહેરમાં તેમના જનધન ખાતાની વિગતો, એટીએમ (રૃપે)કાર્ડ, પીન નંબર તેમજ આધારકાર્ડની નકલ લઈને તેમને ફસાવવાનું ષડયંત્ર રચી રહ્યા હોવાની વિગતો બહાર આવી છે.